हत्या से डाक कर्मियों में नाराजगी
पोस्टमास्टर की हत्या के विरोध में आप के प्रदर्शन में आईजी कल्लूरी भी शामिल
डाकपाल फुलपाड़ सुजीत कुड़ियामी की नक्सलियों ने अपहरण के बाद हत्या कर दी। जिसकी संयुक्त डाक कर्मचारी संघर्ष समिति ने कड़े शब्दों में निंदा की है। समिति ने मंगलवार को प्रधान डाकघर में कड़े शब्दों में निंदा करते शोकसभा आयोजित की।
संघर्ष समिति के संयोजक ने बताया कि दूर-दराज के इलाकों में डाक कर्मचारी सेवाएं दे रहे हैं। उन्हें विभाग और पुलिस प्रशासन की ओर से कोई सुरक्षा मुहैया नहीं करवाई जाती है। इससे पहले भी दक्षिण बस्तर में कई डाक कर्मचारी नक्सली हिंसा का शिकार हुए हैं। इसके चलते डाक प्रशासन से यह मांग की गई है कि संवेदनशील क्षेत्रों के शाखा डाकघरों को स्थिति में सुधार होते तक उप डाकघरों में संलग्न किया जाए। मृत डाकपाल के परिजनों को सुरक्षा मुहैया करवाई जाए और मुआवजा की राशि का भुगतान किया जाए। निर्दोश कर्मचारियों की हत्या के कारण पूरे संभाग के डाक कर्मचारियों में भारी रोष है।
जगदलपुर। नक्सलियों द्वारा कुआकोंडा क्षेत्र के पोस्टमास्टर की हत्या के विरोध में आम आदमी पार्टी कार्यकर्ताओं ने स्थानीय चांदनी चौक पर तख्ती पकड़कर और नारेबाजी करते हुए विरोध प्रदर्शन किया। आप पार्टी के इस विरोध प्रदर्शन में अचानक ही आईजी एसआरपी कल्लूरी भी शामिल हो गए। तीन दिन पहले नक्सलियों ने पोस्टमास्टर सुजीत मोड़ीयम का अपहरण किया था। इसके बाद जन अदालत लगाकर इनकी निर्मम हत्या कर दी थी। पोस्टमास्टर का विवाह इसी साल होना था। आप प्रवक्ता रोहित सिंह आर्य ने कहा कि इस तरह के हर प्रकार के खून खराबे का विरोध पार्टी करती है। हत्या जैसे जघन्य अपराध के विरोध में ही पार्टी कार्यकर्ता सड़क पर उतरे हैं। इसके अलावा आप के जोन सदस्य समीर खान, जगदलपुर विधानसभा संयोजक तरुणा बेदरकर, बस्तर विधान सभा संयोजक जगमोहन बघेल, अनंत राम भद्रे, अर्चना गुप्ता, परमेश राजा, भावेश सतपथी, विनीता मेश्राम, नवनीत सराठे, जमुना भद्रे, बुदरू कश्यप, हूंगा कश्यप सहित बड़ी संख्या में आप कार्यकर्ता और आम नागरिक विरोध प्रदर्शन में शामिल हुए।
hin_Deva hin_Deva hin_Deva hin_Deva hin_Deva